OpenLLM-France/wikimedia huggingface dataset:
# Manuel Llauder

Manuel de Llauder i de Camín, Valle de Ribasko markesa, (Argentona, 1789ko uztailaren 3a - Madril, 1851ko martxoaren 6a) kataluniar noble eta militarra izan zen.
Iberiar Penintsulako Gerran armadan karrera egin ondoren, erregeak 1830ean Nafarroako erregeorde izendatu zuen. Gero Espainiako Gerra Ministroa izan zen.
* Datuak: Q3754816
* Multimedia: Manuel Llauder / Q3754816
# Manuel Lloret

Manel Lloret Zaragozi (Muro d'Alcoi, 1981eko abuztuaren 4a -). 2005ean txirrindularitza profesionalean debutatu zuen Comunidad Valenciana taldearekin.

## Palmaresa

2002
* 3. Espainiako erlojupeko txirrindularitza txapelketan (23 urtez azpikoan)
2003
* 3. Espainiako erlojupeko txirrindularitza txapelketan (23 urtez azpikoan)
2006
* 8. Andaluziako Itzulian eta etapa 1
* 3. Santarém barrutiko Itzulian
2007
* Madrileko Erkidegoko Itzulia eta etapa 1
* 3. Murtziako Itzulian
* 3. Alentejoko Itzulian
* 3. Espainiako erlojupeko txirrindularitza txapelketan
2008
* Espainiako erlojupeko txapelketa (afizionatuak)
* 2. Loinaz Proban
* 2. Extremadurako Itzulian eta etapa 1
* 3. Cartagenako Itzulian
2009
* Cinturón a Mallorcako etapa 1
* Zamorako Itzuliko etapa 1

## Taldeak

| Urtea | Taldea |
| 2005-2006 | Comunidad Valenciana |
| 2007 | Fuerteventura-Canarias |

## Kanpo estekak

Manuel Lloret - ProCyclingStats
* Datuak: Q712265
# Manuel Lorenzo de Vidaurre

Manuel Lorenzo de Vidaurre y Encalada (Lima, 1773ko maiatzaren 19a -ib., 1841eko martxoaren 9a) Peruko legelaria, politikaria eta saiakeragilea izan zen. Peruko independentziaren aitzindari erreformistetako bat izan zen, hau da, kolonien arazoak Espainiako Koroatik ateratako erreformekin eta metropoliaren bereizketara iritsi gabe konpondu zitezkeela uste zutenak, bi liburutan aurkeztu zituen ideiak, Cartas americanas eta Plan del Perú, 1810eko hamarkadan idatziak eta 1823aren hasieran argitaratuak. Hala ere, Frantzian, Ingalaterran, Espainian eta Estatu Batuetan barrena bidaiatu ondoren, hausnarketa sakonak egin zituen eta, azkenean, bereizketaren beharra onartu zuen (1823). Heroi independentista izatean, jada bere zerbitzu eta lege proposamenekin proiektu errepublikarraren sorkuntzan lagundu zuen. Diktadura bolivartarraren garaian, Bolibar askatzailearen behin eta berriz losintxaria eta aurkakoa izan zen.. Peruko Justizia Auzitegi Goreneko lehen presidentea izan zen (1825), kargu hori hiru aldiz bete zuen. Kongresu Konstituziogilearen presidentea ere izan zen 1827an, eta Gobernu eta Kanpo Harremanetarako ministroa urte berean eta 1832an.
Gizon polifazetikoa eta talentu handikoa zen, izaera ekaiztsua eta kontraesankorra zuen (Bolívarrek "jeinu elektrikoa" deitzen zion). «Legean errepublikarren zoriontasunerako tresna eraginkorrena ikusi zuen; eta hitzean, ahoz edo idatziz, iritzi publikoa osatzeko bitartekoak; beraz, etengabe jo zuen gutun, hitzaldi, artikulu, kodifikazio proiektu eta tratatuetara, eta horien bidez herrialdearen antolaketari buruzko bere ideiak zabaldu nahi zituen. Peruko zuzenbideari egin dion ekarpena baliotsua izan da.

## Kanpo estekak

* Datuak: Q9027900
# Manuel Lizondo Borda

Manuel Lizondo Borda (San Miguel de Tucumán, 1889ko otsailean - San Miguel de Tucumán, 1966ko otsailaren 6a) idazle, publizista, historialari eta poeta argentinarra izan zen. Politikako gizon bezala Tucumán probintziako diputatu kargua bete zuen Independentziaren mendeurrenean.
Intelektual bezala Argentinako Iparraldeko Kulturako pertsonaia adierazgarrienetako bat izan zen. Lizondo Borda Ricardo Jaimes Freyreren ikaslea izan zen Eskola Nazionalean. Zuzenbideko lizentzia lortu zuen Buenos Aireseko Unibertsitatean, UBAn. 1909an Tucumaneko Lore Jokoetan saritu zuten.

## Biografia

Jaio zen San Miguel de Tucumán-en (Tucumán, Argentina) jaio zen, 1889ko otsailean eta abuztuaren 31an bataiatu zuten 1889an, Manuel Lizondo de la Rosa-ren eta Carmen Borda-ren semea.
Lizondo Borda Tucumanen hil zen, 1966ko otsailaren 6an.

## Argitaratutako lanak

* El poema del agua, 1909.
* El Tucumán de los poetas, 1916.
* Tucumán, 1916.
* El amor innumerable, 1920.
* Voces Tucumanas, 1927.
* Estudios de voces tucumanas: derivadas del quichua, 1927.
* Historia de la gobernación de Tucumán: (siglo XVI), 1928.
* Goethe. La casa de Goethe. Pensamientos de Goethe, 1932.
* La Nación Indígena, 1938.
* Temas de ética y literatura, 1939.
* Documentos argentinos: Gobierno de Alejandro Heredia: (Su acción en Tucumán, en las provincias del Norte y en la guerra con Bolivia) 1832 - 1838, 1939.
* Historia de Tucumán, 1941.
* Juan B. Alberdi: su vida y su obra. En el 150.ª aniversario de su nacimiento (1810-1960), 1960.

## Erreferentziak

* ↑ Igl. Ntra. Sra. de la Merced, S. M. de Tucumán, Libro de Bautismos, 1889, L24, F272.
* ↑ Iglesia Ntra. Sra. de la Merced, San Miguel de Tucumán, Lib. de Matrims. N*7 F59, 18/1/1888.
* ↑ Bravo Figueroa, Gustavo A., Poesía de Tucumán, siglo XX, San Miguel de Tucumán, Ediciones Atenas, 1965.

## Iturriak eta kanpoko erreferentziak

* Biografiaren zati bat honetatik atera zen: Bravo Figueroa, Gustavo A. , Poesía de Tucumán, XX. mendea, San Miguel de Tucumán, Ediciones Atenas, 1965 .
* Ikusi "El Clamor del Agua" bere olerki bat: Poesía de Tucumán

## Kanpo estekak

* Datuak: Q5993475
# Metroon

Metroon (antzinako grezieraz: Μητρώον) Atenasko agoran dagoen ia lauki formako eraikin bat da, antzinako Buleterion eraikina. 23 metroko luzera du albo bakoitzak.
Ustez, bost barneko zutabe zituen, baina ez da horren arrastorik aurkitu. Hauek, eraikinaren planoan, tamainan eta kokapenean daude, antzinako bouleteriona bezala identifikatzea ahalbidetu dutenak, non buleutak biltzen ziren, eta Klistenes Atenaskoaren garaikoa zena.
Buleterion berria eraiki ondoren, antzinako eraikinak funtzio batzuk mantendu zituen, baina oso mugatuak. K.a. V. mendetik aurrera, bule delakoa oraindik hemen biltzen zenean, eraikina, hiriko agiritegien kontserbaziorako erabiltzen zen. Agiritegi hauek bouleterion zaharrean geratu ziren, baita boulea jada han biltzen ez zenean ere. Orduan jaso zuen eraikinak izen berri bat, Metroon, hain zuzen. Olinpiar jainkoen ama zen Reari eskainitako santutegia. K.a. 140an, antzinako multzoa, azkenik, Metroonaren gainean eraikitako eraikin berri bategatik ordezkatua da.

## Kanpo estekak

* Datuak: Q739798
* Multimedia: Metroon (Athens) / Q739798
# Metroplaza Towers

Metroplaza Towers (txinera tradizionalez: 新都會廣場) Txinako Herri Errepublikako Hong Kong hirian dagoen bulego etxe orratz multzoa da. Guztira bi dorrek osatzen dute, eta garaienak 209 metro eta 47 solairu dauzka.
Wong Tung & Partners Ltd. arkitekto taldeak diseinatu zuen.

## Dorreak

| Postua | Izena | Garaiera metroetan | Solairuak |
| 1 | Metroplaza Tower 1 | 174 | 47 |
| 2 | Metroplaza Tower 2 | 209 | 47 |

## Ikus, gainera

* Hong Kongeko eraikinik garaienen zerrenda

## Kanpo estekak

* (Ingelesez) Bigarren dorrearen fitxa emporis.com webgunean.
* Datuak: Q585445
* Multimedia: Metroplaza / Q585445
# Metropoli (telesaila)

    Artikulu hau telesailari buruzkoa da; beste esanahietarako, ikus «Metropolis».
Metropoli Igeldo ekoiztetxeak Euskal Telebistarako sortutako umorezko telesaila da, Patxi Barkok zuzendua.

## Sinopsia

Oharra: Atal honek istorio osoa edo amaiera argitzen du.
Itziar ezkontzekotan dago baina senargaia beste emakume batekin ohean harrapatu eta, bitan pentsatu gabe, etxera itzuliko da etxeko taberna hartzeko asmotan. Baina, aitak taberna saldu omen du.

## Pertsonaiak

* Amaia Lizarralde: Itziar
* Esther Uria: ahizpa
* Kandido Uranga: aita
* Klara Badiola
* Ane Gabarain
* Josean Bengoetxea
* Anjel Alkain
* Asier Hernández
* Irene Etxeberria
* Ione Irizabal

## Erreferentziak

* ↑ «Igeldo produce 'Metrópoli', una nueva comedia de situación para ETB-1» El País 2001/03/13.

## Kanpo estekak

* Datuak: Q29092885
# Metropoli

    Beste esanahi batzuen berri izateko, ikus: «Metropolis»
Metropolia, Antzinako Grezian, koloniak sortzen zituen eta horien administrazioaz arduratzen zen hiria zen.
Gaur egun, metropoli deritze eskualde edo herrialde batean garrantzi ekonomiko, politiko eta kultural handia duten eta eskualdeko edo nazioarteko konexioetarako, merkataritzarako eta komunikazioetarako garrantzitsuak diren hiri handiei.

## Ikus, gainera

* Metropoli eremu

## Kanpo estekak

* Datuak: Q200250
* Multimedia: Metropolises / Q200250
# Metropolis (Illinois)

Metropolis Illinoiseko hiri bat da. Massac konderrian kokatua dago. 2010ean 6.537 biztanle zituen, 15,20 kilometro koadrotan banatuta.

## Ikus, gainera

* Massac konderria

## Kanpo estekak

* Datuak: Q304036
* Multimedia: Metropolis, Illinois / Q304036
# Metropolis (Superman)

Metropolis fikziozko hiri bat da. Superman bizi den lekua da DC Comics komiki argitaletxearen komikietan. Metropolisen lehen agerpena, Action Comicsen 16. alean izan zen, 1939. urtean.

## Jatorria

Joe Shusterrek, Supermanen bi sortzaileetako batek, Metropolis sortzeko, Toronto, bere jaiolekua eta Cleveland nahastu zituen. Azken hiri hontan, beranduago, bizitzen jarriko zen, eta Jerry Siegel, Supermanen beste sortzailea ezagutuko zuen. Honen ondoren, baina, New Yorken analogia bihurtuko zen.

## Benetako Metropolis

Amerikako Estatu Batuetan, hainbat herri eta hiri daude izen hau dutena, baina, bere burua, "Supermanen bizilekua" bezala hartzen duena, Illinoiseko estatuan dago, eta euren herriko heroia, ahal duten moduan ospatzen dute. Modu horietako bat, Supermanen estatua erraldoi bat, superheroi honen museo bat, Supermani buruzko urteroko jaialdi bat eta herriko egunkarian datza, Metropolis Planet izenekoa, fikziozko Metropoliseko Daily Planet egunkarian oinarritua.

## Kokapena

DCren beste hainbat fikziozko hiriena bezalaxe, Metropolisen kokapena ere aldatzen joan da urteen poderioz. Ohi, ordea, Amerikako Estatu Batuetako ekialdeko kostaldeko hiri handi bat bezala azaldu izan da.
Metropolis, New York egunez eta Gotham City, Batman bizi den hiria, New York gauez dela esan izan da. Alderaketa hau egin izana, Frank Millerri eman izan zaio.
Krisia Amaigabeko Lurretan izeneko istorioaren aurretik gertatu izan ziren istorioetan, Smallville, autoa gidatzen joateko moduko distantzian agertzen da, baina kokapen zehatzik gabe. 1986. urtetik aurrera, bere kokapena Kansasen aipatu izan da.
Smallville telesailean, Metropolis Kansasen edo inguruko estaturen batean dagoela dirudi. Elkarrizketa batean, Smallville telesailaren sortzaileek, Metropolis Smallvilletik 160 kilometrora dagoela esan zuten. Atal batean, gutun bat "Metropolis KA" helbidearekin agertzen da, hiria Kansasen dagoela idorokiz, baina Kansas estatuaren posta laburdura KS da, eta ez KA.

## Kanpo estekak

* Datuak: Q1474926
# Metropoli-eremu

Metropoli-eremu edo hiri-eremu bat hiri-eskualde egitura bat da, erdiguneko hiri batek eta honi fisikoki edo sozio-ekonomikoki atxikiak duden inguruetako hiriek osatua. Gehienetan funtzionamendu zentralizatua du. Benetako metropoli eremu bat osatzeko garraio sistema garatua izan behar du, eremuko hiriguneak elkarlotzeko eta interakzio sozio-ekonomikoak ahalbidetzeko. Zaila da metropoli eremuaren mugak definitzea, erdiguneko hiriaren eragina urrundu ahala ahultzen baitoa, baina muga argirik gabe. Hala ere, kasu askotan, administratiboki metropoli eremuak osatzen dira, eskumen batzuk kudeatu ahal izateko, hala nola Hiri Elkargoak.
Hiri-egitura XIX. mendetik aurrera garatzen hasi zen batez ere, lehenik Industria Iraultzari lotua. XX. mende amaieratik, hiri handi eta ertain ia guztietara hedatu da, garapen ekonomiko eta sozialak eraginda herrialde garatuen, baina baita ere hazkuntza demografiko handiak eraginda herrialde ez garatu eta garapen bidean daudenetan.

## Erreferentziak

* 1 2 3 4 Proyecto Audes
* ↑ Eusko Jaurlaritzak argitaratutako Bilboko gune metropolitarraren eremu funtzionala
* 1 2 3 4 (Ingelesez) World Gazetteer. Spain: metropolitan areas. .
* ↑ (Frantsesez) Communauté d'Agglomération de Bayonne Anglet Biarritz. Nous connaître: L'agglomération en quelques chiffres. .
* ↑ (Ingelesez) World Gazetteer. France: metropolitan areas. .

## Ikus, gainera

* Hiri Elkargo, Aglomerazio Elkargo eta Herri Elkargo

## Kanpo estekak

* Datuak: Q1907114
* Multimedia: Metropolitan areas / Q1907114
# Metropoliar Katedrala (Liverpool)

Metropoliar Katedrala edo Kristo Erregearen Katedrala, ingelesez: Metropolitan Cathedral edo Metropolitan Cathedral of Christ the King, Ingalaterrako Liverpool hirian dagoen katedral katoliko bat da.
1967an Edwin Lutyens eta Frederick Gibberd arkitektoek diseinatu eta eraikiarazi zuten.
* Datuak: Q1470975
* Multimedia: Liverpool Metropolitan Cathedral / Q1470975
# Metropolis

Metropolis izenarekin honako kontzeptu hauek izendatzen dira:
* Metropoli, hiri batek eta bere inguruek osatzen duten gunea.
* Metropoli, ETB 1eko telesaila.
* Metropolis, Fritz Lang zuzendariak eginiko filmea, UNESCOren arabera Gizateriaren Ondarea.
* Metropolis, Osamu Tezukak eginiko anime filma, Katsuhiro Otomoren zuzendaritzapean.
* Metropolis, Superman heroia komikietan bizi den balizko hiria.
* Metropolis, gaur egun VTR Globalcom S.A. izenarekin ezagutzen den Txileko kable bidezko telebista enpresa.
* Metropolis, Bogotako auzoa eta merkatari gunea.
# Metelkova

Metelkova (izen osoa Metelkova Hiri Autonomoa Zentro Kulturala eslovenieraz: Avtonomni kulturni center Metelkova mesto) Ljubljanako auzo alternatibo ezaguna da. Metelko kalean dago eta honek ematen dio izena.
Esloveniak independentzia lortu zuenean, 1993an Jugoslaviako armadaren barrakoiak izan zirenak kultura alternatiboko gazteek okupatu zituzten. Gaur egun arte galeriak, tabernak, artisten estudioak, diseinatzaileentzako espazioak, talde kulturalen bulegoak eta musika mota guztietako kontzertuak izaten dira bertan.
1994an LGBT (Lesbiana, Gay, Bisexual, Transexual mugimendua) eta Talde anti-arrazistak ere bertan ezarri ziren eta talde neofaxistek sarritan erasotu dute auzoa. 2006an Ingurugiro inspektoreak bertan zegoen eskola txikia ere bota zuen.

## Kanpo estekak

* (Eslovenieraz) Webgune ofiziala
* (Ingelesez) Metelkova auzoaren historia
* Datuak: Q1925231
* Multimedia: Metelkova mesto / Q1925231
# Meteor (Wisconsin)

Meteor Ameriketako Estatu Batuetako inkorporatutako herri bat da. Sawyer konderrian kokatuta dago, Wisconsin estatuan. 156 biztanle ditu, 35,2 kilometro koadroko azaleran banatuta.

## Ikus, gainera

* Sawyer konderrian

## Kanpo estekak

* Datuak: Q1885945
# Metengonoceras

Metengonoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12263497
* Multimedia: Metengonoceras / Q12263497
# Meteora

Meteora$^1$ UNESCOren gizateriaren ondarea :
| Mota | mistoa |
| Irizpideak | i, ii, iv, v, vii |
| Erreferentzia | 455 |
| Kokalekua | Grezia |
| Eskualdea$^2$ | Europa/Ipar Amerika |
| Koordenatuak | 39°42′N 21°37′E﻿ / ﻿39.700°N 21.617°E﻿ / 39.700; 21.617 |
| Izen ematea | 1988 (XII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Meteora, (Grezieraz: Μετέωρα Μοναστήρια, euskaraz Airean esekita), Greziaren erdialdean dago, Tesaliako zabaldian, Kalambaka hiriaren hurbil, Pinios ibaiaren haranean. Meteora hitzak adierazten duen moduan, esan daiteke halaxe daudela harkaitz horien puntan eraikitako monasterioak. Arkitektura bizantziarrak eta naturaren edertasunak bat egiten dute Meteoran, eta monasterioek harkaitzen jarraipena dirudite.
Unescok 1988. urtean Gizateriaren Ondare izendatu zuen.
Monasterio Kristau Ortodoxo hauek oso garrantzitsuak dira greziar lekaidetza ortodoxoan .

## Geologia

Duela 60 milioi urte lurrazalaren mugimenduen eraginez itsas hondoak gora egin zuen, eta hareharrizko geruza lodi hartan hainbat faila iraki ziren. Handik aurrera urak, haizeak eta muturreko tenperaturek forma emango zieten gaur egun ikusten diren hareharrizko eta konglomeratuzko zutabeei. Arrasto horizontalak ikus daitezke haitz horietan, itsaso prehistoriko batek utzitako markak.

## Historia

IX. mendetik aurrera, fraide aszetak Meteorako haitzetan bizitzen hasi ziren. Lurretik 500 m-ra egon zitezkeen zuloetan bizi ziren hasieran. XIV. mendean, berriz, turkiarren eta albaniarren erasoei ihes egiteko haitzetan gora egin zuten fraideek, eta orduan hasi ziren harkaitzen puntan monasterioak eraikitzen. Hogeitik gora eraiki zituzten, eta seik irauten dute, gaur egun.

### Gaur egun

Gaur egun sei monasterio baino ez daude (bost gizonezkoak eta bat emakumezkoa):
* San Nicolás monasterioa, (Αγιος Νικόλαος, Àgios Nikólaos).
* San Estebán monasterioa, (Αγιος Στέφανος, Àgios Stéfanos).
* Hirutasun Santua monasterioa, (Αγία Τριάδα, Agía Triada).
* Antzaldatze monasterioa, (Μονή Μεταμορφώσεως, Moní Metamorfóseos) edo Meteoro Handia, (Μεγάλο Μετέωρο, Megálo Metéoro).
* Roussanou monasterioa, (Ρουσάνου).
* Varlaam monasterioa, (Βαρλαάμ).

## Anekdotak

Hirutasun Santua monasterioan, 1981. urtean, James Bond saileko John Glenen For Your Eyes Only filmaren zati bat filmatu zuten.
Linkin Park musika taldekoek 2003ko bere diskoari Meteora izena jarri zioten greziar monasterioak ikusi ondoren.

## Galeria

* Meteorako mendiak.
* Meteora-Μετεώρων monasterioen maketa historikoa.
* Ousanou monasterioa.
* Agios Stefanos monasterioa.
* Meteora (Grezia).

## Kanpo estekak

* Datuak: Q3125051
* Multimedia: Meteora / Q3125051
# Metelsdorf

Metelsdorf Alemaniako udalerri bat da, Mecklenburg-Aurrepomerania estatuan. Azken zentsuaren arabera 516 biztanle zituen, 8,21 kilometro koadroko azaleran..

## Kanpo estekak

* Datuak: Q639682
* Multimedia: Metelsdorf / Q639682
# Meteor

Meteor Ronald Neamek zuzendutako 1979ko filma da, eta munduaren amaiera eragin dezakeen meteoro baten lurrerako hurbiltzea kontatzen du. Filmeak kritika gogorrak jaso zituen eta ez zuen uste baino arrakasta gutxiago lortu zuen mundu osoko zinemetan.
Ameriketako Estatu Batuetan 1979 urriaren 19an estreinatu zen.
"Si nous ne dirigeons pas vers l'espace, nous serons dans la même situation que dans Meteor." Stéphane Schmutz NASA Professor

## Ikus, gainera

* Hondamendi filmen zerrenda

## Kanpo estekak

* (Ingelesez) Filmearen fitxa IMDB.com webgunean.
* Datuak: Q1529877
# Meteorismo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Meteorismoa digestio hodiaren barnean gertatzen den gas metatzea da. Hestean (meteorismus intestinalis) edo urdailean gerta liteke. Askotan beste gaixotasunekin lotuta dago.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q1413614
* Multimedia: Tympanites / Q1413614
# Meteoristis

Meteoristis Gelechiidae familiako tximeleta genero bat da. Bere espezie tipoa Meteoristis religiosa da.

## Espezieak

| Espeziea | Irudia | Egoera |
| Meteoristis religiosa | | daturik gabe |

## Kanpo estekak

* Datuak: Q6823450
# Miguel Bosé

Miguel Bosé, jaiotze izenez Luis Miguel González Bosé (1956ko apirilaren 3a, Panama Hiria) espainiar abeslari eta aktore bat da. Bere gurasoak Luis Miguel Dominguín espainiar zezenlaria eta Lucia Bosè italiar aktorea dira, bi arreba dituelarik, Lucía González eta Paola Dominguín moda diseinatzailea.

## Diskografia

* 1975 Soy / For Ever For You (singlea)
* 1976 Es Tan Fácil / Who? (singlea)
* 1977 Linda
* 1978 Miguel Bosè
* 1979 Chicas!
* 1979 Chicas! (italiar bertsioa)
* 1979 Chicas! (ingeles bertsioa)
* 1979 La Misa Campesina
* 1979 La Misa Campesina Du Nicaragua
* 1980 Miguel
* 1980 Miguel (italiar bertsioa)
* 1980 Madrid
* 1980 Miguel Bosé (portugaldar bertsioa)
* 1980 Miguel Bosé (Japonia)
* 1980 Cosas De Niños
* 1981 Más Allá
* 1981 Singolo
* 1981 Stay The Night '
* 1982 Miguel Bosé (frantziar bertsioa)
* 1982 Tutti-Frutti
* 1982 ¡Bravo Muchachos! Los grandes éxitos de Miguel Bosè
* 1982 Bravi Ragazzi
* 1983 Made in Spain (Andy Warholen azala)
* 1983 Milano - Madrid (Andy Warholen azala)
* 1984 Bandido
* 1984 Bandido (italiar bertsioa)
* 1986 Salamandra
* 1986 Salamandra (ingeles bertsioa)
* 1987 XXX
* 1987 XXX (ingeles bertsioa)
* 1990 Los chicos no lloran
* 1991 Directo '90
* 1991 Directo (Frantzia)
* 1993 Bajo el signo de Caín
* 1994 Sotto il Segno Di Caino
* 1994 Under The Sign Of Cain
* 1994 Pedro y El Lobo / Historia De Babar El Elefantito (Narratua)
* 1995 Laberinto
* 1996 Labirinto
* 1997 Mordre Dans Ton Coeur
* 1998 11 maneras de ponerse un sombrero
* 1999 Lo Mejor De Bosé
* 1999 Best Of Miguel Bosè
* 2000 Girados En Concierto (Ana Torrojarekin batera)
* 2001 Sereno
* 2002 Morenamia (italiar bertsioa)
* 2002 Sereno (Argitalpen Berezia)
* 2004 Por vos muero
* 2005 Velvetina
* 2007 Papito
* 2010 Cardio
* 2012 Papitwo
* 2013 Coleccion Definitiva (4 CD + DVD 1)

## Kanpo estekak

* Miguel Bosé abeslariaren webgunea (Gaztelaniaz)
* Miguel Bosé abeslariaren IMDBko fitxa irakurgai (Ingelesez)
* Datuak: Q356762
* Multimedia: Miguel Bosé / Q356762
# Miguel Blanco

Miguel Blanco Egiluz (Iruñea, 1939ko martxoaren 1a) nafar futbol entrenatzaile ohia da. Zenbait aldiz Osasuna B eta lehen taldea entrenatu zituen.

## Kanpo estekak

* Datuak: Q6014000
# Miguel Bernad

Miguel Bernad Remón (Bilbo, 1942 -) bizkaitar abokatu eta politikari ohia da. Manos Limpias espainiar erakunde ultraeskuindarraren idazkari nagusi eta bozeramailea da.
# Miguel Bilbao Beraza

Miguel Bilbao Beraza (Zumarraga, Gipuzkoa, 1961) gipuzkoar margolaria da.

## Biografia

1990an serigrafia ikastaroa egin zuen Manuel Belloren eskutik, Donostiako Artelekun, eta Pintura ikastaroak ere egin zituen bertan. 1990an White Spirit talde erakusketan hartu zuen parte Donostiako San Telmo Museoan. 1994tik aurrera bakarkako erakusketa ugari egin du, bere jaioterrian eta inguruko herrietan zein Donostian, gehienbat. 1999an egin zuen Guraizeekin margotzen erakusketan bildu zituen bere azkeneko lanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263561
# Monno

Monno Italiako udalerri bat da. Bresciako probintzian kokatuta dago, Lombardia eskualdean. 512 biztanle ditu, 31,03 kilometro koadroko azaleran banatuta.

## Mugakideak

Monnok honako udalerri hauekin egiten du muga:
Edolo Grosio Incudine Mazzo di Valtellina Vezza d'Oglio Grosotto Tovo di Sant'Agata

## Kanpo estekak

* Datuak: Q105231
* Multimedia: Monno / Q105231